SEPAROVANÝ ZBER – ELEKTROODPAD
Obecný úrad v Trebaticiach oznamuje občanom, že rozšíril separáciu zberu odpadu o ďalšiu komoditu a to ELEKTROODPADY. 

Čierno-biele stacionárne kontajnery sú špeciálne zberné nádoby na veľmi malý elektroodpad, batérie, a akumulátory umiestnené na 1. stanovišti v obci: 	
1. Pustá ulica pri č. 545

Zberá sa: všetka spotrebná elektronika vrátane príslušenstva (napr. videoprehrávače, DVD prehrávače, rádioprijímače, hi-fi veže, magnetofóny, domáce kiná, reproduktory, diaľkové ovládače, slúchadlá a pod.), videokamery, digitálne a analógové fotoaparáty vrátane príslušenstva (napr. objektívy, blesky a pod.), malé elektrické a elektronické hudobné nástroje, výpočtová technika (napr. drobné počítače, notebooky, netbooky, karty, optické mechaniky, myši, klávesnice), faxy a záznamníky, telefónne prístroje (klasické, bezdrôtové, mobilné), tlačiarne, malé stolné kopírky, kalkulačky, herné konzoly, videohry vrátane ovládačov (joysticky, gamepady, a pod.), batérie a akumulátory a iné elektrospotrebiče, ktoré sa do nádoby zmestia.

Nezberá sa: monitory, televízory, žiarivky, výbojky